ສອງເກົາຫຼີ ລະນຶກ​ເຖິງ ວັນຄົບຮອບ 61 ປີ ຂອງການ​​ເຊັນ ​ສັນຍາສະຫງົບ ​ເສິກ​ເກົາຫຼີ
ສົງຄາມ​ເກົາຫລີ​ສິ້ນ​ສຸດ​ລົງ​ໃນ​ປີ 1953 ພາຍ​ໃຕ້​ສັນຍາ​ສະຫງົບ​ເສິກ​ກັນ ​ແຕ່​ບໍ່​ໄດ້​ມີ​ການເຊັນ​ ສັນຍາ​ສັນຕິພາບກັນ ສະ​ນັ້ນ ທັງ​ສອງປະເທດຈຶ່ງຍັງ​ຢູ່​ໃນ ​ພາວະສົງຄາມ​ນຳ​ກັນ​ຢູ່.
ເກົາຫຼີເໜືອ ແລະ ເກົາຫຼີໃຕ້ ໄດ້ລະນຶກເຖິງ ວັນຄົບຮອບ 61 ປີ ຂອງການເຊັນ ສັນຍາສະຫງົບເສິກເກົາຫຼີ ໃນວັນອາທິດມື້ນີ້ ດ້ວຍການຢູ່ໃນຄວາມສະຫງົບ ໃນທັງສອງຟາກ ຂອງເຂດ ປອດທະຫານ ທີ່ມີການຍາມດ້ວຍອາວຸດສົງຄາມຕ່າງໆຢ່າງ ໜາແໜ້ນ ທີ່ແບ່ງແຍກຄູ່ປໍລະປັກກັນດັ່ງກ່າວ ມາເປັນເວລາ ສອງທົດສະຫວັດນັ້ນ ຢູ່ໃນເກົາຫຼີເໜືອ ວັນຄົບຮອບດັ່ງກ່າວ ຊຶ່ງເປັນມື້ທີ່ເອີ້ນວ່າ ບັນດາທະຫານ ຜ່ານເສິກ ຊຶ່ງດຽວນີ້ໄດ້ມີ ອາຍຸ 70 ຫາ 80 ປີ ແລ້ວນັ້ນ ພາກັນ ໃສ່ຊຸດທະຫານຕິດ ຫຼຽນກຽດຕິຍົດເຕັມໜ້າເອິກ ແລະໄດ້ຮັບ ກຽດໃນພິທີຮັກຊາດທີ່ຈັດຂຶ້ນແບບບໍ່ຄຶກຄື້ນເທົ່າໃດ ໃນທົ່ວປະ ເທດ ບໍ່ມີການເດີນສວນສະໜາມ ຫຼື ການປາໄສ ຈາກບັນດາຜູ້ນຳເລີຍ ທີ່ເກົາຫຼີໃຕ້ ນາຍົກລັດຖະມົນຕີ Chung Hong-won ໄດ້ກ່າວຄຳປາໄສ ໃນພິທີສຳຫລັບ ທະຫານຜ່ານເສິກ ແລະເວົ້າວ່າ ເຖິງແມ່ນວ່າ ເກົາຫລີເໜືອຈະຍັງເປັນໄພຂົ່ມຂູ່ ຢູ່ກໍຕາມ ແຕ່ກໍບໍ່ຄວນປ່ອຍໃຫ້ມີສົງຄາມອີກ ຢູ່ໃນແຫລມເກົາຫລີ ສົງຄາມເກົາຫລີສິ້ນສຸດລົງໃນປີ 1953 ພາຍໃຕ້ສັນຍາສະຫງົບເສິກກັນ ແຕ່ບໍ່ໄດ້ມີການ ເຊັນສັນຍາສັນຕິພາບ ສະນັ້ນໃນທາງເທັກນິກແລ້ວ ທັງສອງປະເທດແມ່ນຍັງ ຢູ່ໃນພາວະ ສົງຄາມນຳກັນຢູ່ ວັນເສົາວານນີ້ ເກົາຫລີເໜືອ ໄດ້ຍິງລູກສອນໄຟອີກລູກນຶ່ງ ເຂົ້າໄປໃສ່ ເຂດນ່ານນ້ຳນອກຝັ່ງທະເລ ກ້ຳຕາເວັນອອກຂອງຕົນ ຊຶ່ງເປັນລູກສອນໄຟຂີປະນາວຸດ ລູກທີ 7 ທີ່ເກົາຫລີເໜືອ ໄດ້ທົດລອງຍິງ ໃນປີນີ້